Diari Oficial de la Generalitat Valenciana


Sumari del DOGV 6106, del 21-09-2009 (2009/10802)

ORDRE de 18 de setembre de 2009, de la Conselleria d'Indústria, Comerç i Innovació, per la qual es modifica l'Ordre de 29 de juny de 2009, de la Conselleria d'Indústria, Comerç i Innovació, per la qual s'aproven les bases reguladores de les ajudes del Pla Prever Comunitat Valenciana 2009, i es fa pública l'ampliació de la dotació pressupostària destinada al seu finançament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6106

Data del DOGV
:   21-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/10434


Data del document
:   18-09-2009

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * ajuda pública
    * professió independent
    * suport econòmic
    * vehicle no contaminant
    * transport de viatgers
    * lluita contra la contaminació
    * petita i mitjana empresa
    * persona física
    * automòbil

ORDRE de 18 de setembre de 2009, de la Conselleria d'Indústria, Comerç i Innovació, per la qual es modifica l'Ordre de 29 de juny de 2009, de la Conselleria d'Indústria, Comerç i Innovació, per la qual s'aproven les bases reguladores de les ajudes del Pla Prever Comunitat Valenciana 2009, i es fa pública l'ampliació de la dotació pressupostària destinada al seu finançament. [2009/10694]  
Mitjançant Ordre de 29 de juny de 2009, de la Conselleria d'Indústria, Comerç i Innovació, publicada en el Diari Oficial de la Comunitat Valenciana d'1 de juliol, s'aproven les bases reguladores de les ajudes del Pla Prever Comunitat Valenciana 2009.  
L'article 2 de la mencionada ordre establix per al finançament de les ajudes un import global màxim de 12.928.179 d'euros, sense perjudici que es poguera incrementar segons les disponibilitats pressupostàries.  
Les ajudes del Pla Prever es configuren com ajudes directes, és a dir que, s'establixen com un dret del peticionari que reunisca les condicions per a la seua concessió, pel simple fet de reunir els requisits subjectius i portar a cap l'activitat regulada com a subvencionable, sempre naturalment dins dels límits temporals i pressupostaris que es fan constar en les bases.  
Atesa la positiva resposta que ha obtingut el Pla Prever, amb el que això implica de dinamització de l'activitat econòmica a la Comunitat Valenciana, i com que hi ha crèdit pressupostari disponible, per la present ordre es fa pública l'ampliació de la dotació pressupostària.  
D'altra banda, i a fi que les ajudes puguen arribar a un quantitat més gran de beneficiaris, es considera oportú reduir l'import destinat als vehicles nous.  
Pel que s'ha exposat i fent ús de les facultats atribuïdes per l'article 28 de la Llei 5/1983, de 30 de desembre, del Consell, i per l'article 47 del Text Refós de la Llei d'Hisenda Pública de la Generalitat Valenciana,  
ORDENE  
Article primer  
Es modifica l'article 6.1 de l'Ordre de 29 de juny de 2009, de la Conselleria d'Indústria, Comerç i Innovació, per la qual s'aproven les bases reguladores de les ajudes del Pla Prever Comunitat Valenciana 2009, que queda redactat com seguix:  
«1. L'import de les ajudes serà de 500 euros, tant per adquisició de vehicles nous com usats».   
Article segon  
1. Les ajudes previstes en l'Ordre de 29 de juny de 2009, de la Conselleria d'Indústria, Comerç i Innovació, per la qual s'aproven les bases reguladores de les ajudes del Pla Prever Comunitat Valenciana 2009, es finançaran a càrrec de la secció 11, programa 722.20, capítol VII, línia SP001000, per un import global màxim de 19.106.081 d'euros.  
2. Comporta una ampliació de 5.000.000 d'euros respecte a la dotació total anterior.  
Article tercer  
A l'ampliació de la dotació pressupostària serà d'aplicació el que s'ha establit en l'article 12.4 de l'Ordre de 29 de juny de 2009, de tal manera que es prorratejarà en la totalitat entre cada agent de venda, de la mateixa manera que el 20 per cent de la dotació inicialment prevista.  
DISPOSICIONS FINALS  
Primera  
Es faculta el director general d'Indústria i Innovació per a dictar les resolucions necessàries per a l'aplicació, el desplegament i la interpretació de la present ordre.  
Segona  
1. La present ordre entrarà en vigor l'endemà de la publicació en el Diari Oficial de la Comunitat Valenciana.  
2. La quantia de l'ajuda prevista en l'article primer serà d'aplicació als vehicles matriculats a partir de l'esmentada entrada en vigor.   
València, 18 de setembre de 2009  
El conseller d'Indústria, Comerç i Innovació  
i vicepresident primer del Consell  
VICENTE RAMBLA MOMPLET